Diari Oficial de la Generalitat Valenciana


Sumari del DOGV 3264, del 15-06-1998 (1998/4874)

RESOLUCIÓ de 3 de juny de 1998, de la directora general d'Ensenyaments Universitaris i Investigació, per la qual es concedixen ajudes al transport universitari per al segon semestre del curs 1997/98 a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3264

Data del DOGV
:   15-06-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/4874


Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIÓ de 3 de juny de 1998, de la directora general d'Ensenyaments Universitaris i Investigació, per la qual es concedixen ajudes al transport universitari per al segon semestre del curs 1997/98 a la Comunitat Valenciana. [1998/4874]
  
Vista l'Ordre de 27 de febrer de 1998, de la Conselleria de Cultura, Educació i Ciència, publicada en el Diari Oficial de la Generalitat Valenciana, número 3.204, de 16 de març, per la qual es van convocar ajudes al transport universitari per al curs 1997/98.
  
Vistes les diferents sol·licituds formulades per empreses, ajuntaments, associacions i altres, i d'acord amb el que disposa la base octava de la mencionada Ordre, en la qual s'establixen els criteris per a l'avaluació de les sol·licituds presentades i la concessió de les ajudes, i amb la proposta elevada per la Comissió d'Avaluació, per delegació de l'Hble. Sr. conseller de Cultura, Educació i Ciència, efectuada en l'Ordre de 27 de febrer de 1998 (DOGV de 16 de març), resolc:
  
Primer
  
Concedir les ajudes al transport universitari corresponent al segon semestre del curs acadèmic 1997/1998 (de l'1 de gener al 30 de juny de 1998), als beneficiaris i en la quantia que s'indica en l'annex I.
  
Segon
  
Denegar les sol·licituds que es relacionen en l'annex II, pels motius que allí s'indiquen.
  
Tercer
  
Les quantitats que han de percebre els beneficiaris es pagaran una vegada haja sigut acreditada la realització de l'activitat que fonamenta la concessió de la subvenció i la repercussió d'ella en la quantitat a pagar pels alumnes, amb la presentació de la documentació següent:
  
1. Certificat acreditatiu de trobar-se al corrent de les seues obligacions tributàries i amb la Seguretat Social, d'acord amb l'Ordre de 30 de maig de 1996 de la Conselleria d'Economia i Hisenda.
  
2. Memòria, tipus explicativa, subscrita pel representant legal de l'entitat beneficiària, de les activitats realitzades, on es declare el grau de compliment de l'activitat subvencionada i expresse que ha quedat complida l'activitat que ha motivat la concessió de la subvenció, amb expressió detallada de les dades sobre el servici prestat (rutes, alumnes transportats, descomptes realitzats, punts d'anada i tornada, etc.).
  
3. En el cas que el beneficiari siga un municipi o una associació d'estudiants, hauran d'aportar tots els originals o les còpies compulsades de les factures amb l'empresa contractista, així com el contracte firmat amb l'empresa. En el cas d'empreses de transport de línies especials, aportaran el contracte amb el col·lectiu que ha contractat el servici especial.
  
La documentació justificativa de la realització de l'activitat s'haurà de presentar a la Direcció General d'Ensenyaments Universitaris i Investigació abans del 15 de juliol de 1998.
  
En qualsevol cas, l'administració realitzarà les inspeccions que considere necessàries per a l'adequada comprovació de la bona aplicació dels fons públics.
  
Quart
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
Quint
  
Contra la present resolució, que posa fi a la via administrativa, podrà interposar-se recurs contenciós administratiu davant del Tribunal Superior de Justícia de la Comunitat Valenciana en el termini de dos mesos, comptats des de l'endemà de la seua publicació, després d'haver-ho comunicat prèviament a la Conselleria de Cultura, Educació i Ciència, d'acord amb el que disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 57 i 58 de la Llei de la Jurisdicció Contenciosa Administrativa.
  
València, 3 de juny de 1998.- La directora general d'Ensenyaments Universitaris i Investigació (per delegació Ordre 27/02/98, DOGV 16 de març): Carmen Martorell Pallás.